**Проект!**

**ДОГОВОР**

**№**………………**/**………………

Днес, ……………………2015 г. , в гр. Русе, между страните:

**ОБЩИНА РУСЕ, с адрес: гр. Русе, пл. „Свобода“ № 6,** ЕИК по Булстат: 000530632 **представлявана от Пламен Пасев Стоилов - Кмет на Община Русе, наричана по-долу за краткост** “ВЪЗЛОЖИТЕЛ” **от една страна,**

и

.........................., със седалище и адрес на управление: ................................ ЕИК/БУЛСТАТ ..................., представлявано от ...................................................................................................................................,

(законен представител – име и длъжност)

или …………………………………………………………………………………………………….,

(ако има упълномощено лице – име, длъжност, акт на който се основава представителната му власт),

наричан по-долу за краткост “ИЗПЪЛНИТЕЛ” от друга страна,

и на основание чл. 41 **от ЗОП**, във връзка с проведената открита процедура за възлагане на обществена поръчка по реда на чл.14, ал.3, т.2 от ЗОП с предмет**: Изпълнение на строителен надзор и изпълнение на инвеститорски контрол по част ОВКИ по време на изпълнението на строителни и монтажни работи по проект: „Прилагане на мерки за енергийна ефективност в ЦДГ „Чучулига“, ул. Иглика № 2, гр. Русе и ЦДГ „Радост“, ул. Червен № 5, гр. Русе, финансиран от Националния доверителен екофонд”**

**(**уникален номер на поръчката в Регистъра на обществени поръчки)

и Решение № -……...../..................2015г. на ВЪЗЛОЖИТЕЛЯ за определяне на ИЗПЪЛНИТЕЛ.

**се сключи настоящият договор, с който страните по него се споразумяха за следното:**

1. **ПРЕДМЕТ НА ДОГОВОРА**

**Чл. 1 (1) ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да извърши срещу възнаграждение дейностите по **Изпълнение на строителен надзор и изпълнение на инвеститорски контрол по част ОВКИ по време на изпълнението на строителни и монтажни работи по проект: „Прилагане на мерки за енергийна ефективност в ЦДГ „Чучулига“, ул. Иглика № 2, гр. Русе и ЦДГ „Радост“, ул. Червен № 5, гр. Русе, финансирана от Националния доверителен екофонд”,** съгласно офертата и техническото предложение на **ИЗПЪЛНИТЕЛЯ,** представляващи неразделна част от настоящия договор.

**(2)** Всички дейности по настоящия договор се извършват при стриктното съблюдаване на клаузите на настоящия договор, техническата спецификация, в съответствие с изискванията на действащото законодателство.

1. **ЦЕНА НА ДОГОВОРА**

**Чл. 2. (1)** Стойността на договора, съгласно приетото от **ВЪЗЛОЖИТЕЛЯ** Ценово предложение на **ИЗПЪЛНИТЕЛЯ**, представляващо неразделна част от настоящия договор, възлиза на **……………………….. /словом:………………………./ без ДДС** и **……………………. /словом:……………………………………………. с ДДС, по обекти както следва:**

* + За ЦДГ „Чучулига“, ул. Иглика № 2, гр. Русе - **............................................................................................................**/словом: …...............................................………………….../ лева без ДДС, или ………………………… /словом: .................../ лева с ДДС;
  + за ЦДГ „Радост“, ул. Червен № 5, гр. Русе - **............................................................................................................**/словом: …...............................................………………….../ лева без ДДС, или ………………………… /словом: .................../ лева с ДДС.

**(2)** Плащанията по настоящия договор ще се извършват в български лева.

1. **НАЧИН НА ПЛАЩАНЕ**

**Чл. 3. (1)** Плащането ще се извърши с платежно нареждане по следната сметка на **ИЗПЪЛНИТЕЛЯ**:

IBAN сметка ………………………………..

BIC код на банката …………………………

Банка: ………………………………………..

Град/клон/офис: …………………………….

**(2) ВЪЗЛОЖИТЕЛЯТ** заплаща възнаграждението за услугата по чл. 1 в лева по банков път в срок до 20 дни, след представяне на следните документи:

* Приемо-предавателен протокол, подписан от Изпълнителя и Възложителя;
* Фактура.

**(3)** В описателната част на фактурата следва да се впише следният текст: *”Разходите по тази фактура се финансират със средства на НДЕФ.”.*

1. **СРОК НА ИЗПЪЛНЕНИЕ**

**Чл. 4 (1)** Настоящият договор влиза в сила от датата му на сключване. Изпълнението на договора е обвързано с изпълнението на СМР;

(2) **ИЗПЪЛНИТЕЛЯТ** е длъжен да внесе окончателния доклад за осъществения строителен надзор в срок до 10 календарни дни от подписването на протокол образец 15 за строежа.

**(3) ИЗПЪЛНИТЕЛЯТ** се задължава да извършва и предаде дейностите според предложената оферта и в рамките на договорения срок. Услугата се счита за изпълнена с издаване на удостоверение за въвеждане в експлоатация обектите по чл.1

1. **ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 5** **(1) ВЪЗЛОЖИТЕЛЯТ** има право да получи резултатите от изпълнението на договора във вида и срока, уговорени в този договор и предвидени в техническата спецификация на поръчката.

**(2)** **ВЪЗЛОЖИТЕЛЯТ** има право да получи по всяко време информация и документация от **ИЗПЪЛНИТЕЛЯ** относно степента на изпълнение на дейностите, предмет на договора;

**(3)** **ВЪЗЛОЖИТЕЛЯТ** има право да изисква всякаква информация и документация от **ИЗПЪЛНИТЕЛЯ** свързана с предмета на настоящия договор.

**(4) ВЪЗЛОЖИТЕЛЯТ** има право във всеки момент от изпълнението на настоящия договор да осъществява контрол върху цялостно изпълнение на предмета на настоящия договор;

**Чл. 6** (**1)** **ВЪЗЛОЖИТЕЛЯТ** се задължава да заплати на **ИЗПЪЛНИТЕЛЯ** стойността на извършената работа, съгласно условията на чл. 2 и чл. 3 от настоящия договор;

1. **ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 7**. **(1)** **ИЗПЪЛНИТЕЛЯТ** има правода получи уговореното възнаграждение при условията на договора;

**(2)** **ИЗПЪЛНИТЕЛЯТ** има право да получава от **ВЪЗЛОЖИТЕЛЯ** съдействие и информация при извършване на дейностите, предмет на този договор;

**(3)** **ИЗПЪЛНИТЕЛЯТ** има право да иска от **ВЪЗЛОЖИТЕЛЯ** приемането на работата при условията и сроковете на този договор.

**Чл. 8. (1)** **ИЗПЪЛНИТЕЛЯТ** е длъжен да изпълни договора точно и в срок, в съответствие с изискванията на нормативните актове. В изпълнение на договора, изпълнението на строителен надзор по време на строителните и ремонтни работи на обектите включва следните задължения:

* Организиране и контролиране на законосъобразно започване на строителството на обектите.
* Организиране съставянето и подписването на актовете и протоколите в съответствие с изискванията на Наредба № 3 на МРРБ за съставяне на актове и протоколи по време на строителството (ДВ, бр. 72/2003) в процеса на изпълнение на строително-монтажните дейности.
* Упражняване на контрол по изпълнение на строежите съобразно одобрените проекти, приетите оферти и графици и изискванията по чл.169, ал.1 и 2 от ЗУТ.
* Осигуряване спазването на условията за безопасност на труда съобразно Закона за здравословни и безопасни условия на труд (ЗБУТ) и Наредба №2 за минималните изисквания за здравословни и безопасни условия на труд при изпълнение на строително монтажните работи (ДВ, бр. 37 от 2004).
* Изпълнение на инвеститорски контрол по част ОВКИ по време на изпълнението на строителни и монтажни работи на обект: „Прилагане на мерки за енергийна ефективност в ЦДГ „Радост“, ул. Червен № 5, гр. Русе".
* Недопускане увреждане на трети лица и имоти вследствие на строителството.
* Контрол на опазването на околната среда по време на изпълнение на строително -монтажните дейности в съответствие със Закона за опазване на околната среда (ЗООС) и Закона за управление на отпадъците и наредбите към тях.
* Контрол на съответствието на влаганите материали и продукти съгласно изискванията на Наредбата за съществените изисквания и оценяване на съответствието на строителните продукти (ДВ, бр. 93/2000 г., изм. ДВ, бр. 75/2002 г., 109/2003 г.).
* Да изисква от строителя всички декларации за съответствие и сертификати за качеството на влаганите при изпълнение на СМР материали.
* Организиране и осигуряване на присъствието на авторския надзор по съответните части на техническите проекти на обекта по време на изпълнение на строително-монтажните дейности, когато е необходимо да дадат проектантско решение по възникнал проблем или за приемане на изпълненото.
* Проверяване и подписване на протоколи за приемане на изпълнени СМР по количества и цени, само на реално изпълнените СМР, съответстващи на подадената оферта.
* Даване на инструкции за точно и качествено изпълнение на строително-монтажните дейности и да дава на решения по технически въпроси, които не водят до промени на техническите проекти, като вписва съответните заповеди в заповедната книга.
* Обсъждане с участниците в строителството /Проектантите, Строителите и др./ на възникнали проблеми в процеса на изпълнението на СМР и решаването им.
* Информиране на Възложителя и ДНСК за всяко нарушение на строителните нормативни разпоредби в тридневен срок след констатирането им.
* Изискване изготвянето на екзекутивна и друга техническа документация по изпълнение на строително-монтажните дейности от Изпълнителя и Проектанта ако е необходимо.
* Подписване съвместно с проектантите и изпълнителите на СМР на изготвената екзекутивна документация и нейното представяне на съответните органи съгласно чл. 175 от ЗУТ. Същата се предава за безсрочно съхранение на органа, издал разрешението за строеж и в Агенцията по кадастър в необходимия обем.
* Подготвяне и внасяне на окончателен доклад за осъществения строителен надзор до Възложителя, придружен с всички документи необходими за въвеждане на обектите в експлоатация.
* Събиране от изпълнителите на СМР на всички паспорти и гаранционни карти на монтираните уреди и устройства и предаването им на възложителя след приключване на строителството.
* Организиране въвеждането на обектите в експлоатация, спазвайки нормативните изисквания на ЗУТ и подзаконовите нормативни актове.

**(2) ИЗПЪЛНИТЕЛЯТ** се задължава да извърши възложените работи, предмет на настоящия договор с грижата на добър стопанин, при спазване на изискванията за икономичност, ефикасност, прозрачност и качество, в съответствие с най-добрите практики в съответната област и в съответствие с действащото българско законодателство, техническата спецификация и офертата, при условията и сроковете на този договор;

**(3)** Единствено **ИЗПЪЛНИТЕЛЯТ** е отговорен пред **ВЪЗЛОЖИТЕЛЯ** за изпълнението на договора;

**(4) ИЗПЪЛНИТЕЛЯТ** се задължава да предприеме всички необходими мерки за избягване на конфликт на интереси, както и да уведоми незабавно **ВЪЗЛОЖИТЕЛЯ** относно обстоятелство, което предизвиква или може да предизвика подобен конфликт;

**(5)** **ИЗПЪЛНИТЕЛЯТ** се задължава да предостави на **ВЪЗЛОЖИТЕЛЯ** възможност да извършва контрол по изпълнението на възложената работа по всяко време;

**(6) ИЗПЪЛНИТЕЛЯТ** се задължава да не разгласява по какъвто и да е начин информацията, предоставена му от **ВЪЗЛОЖИТЕЛЯ** или станала му известна във връзка или по повод извършването на работата, предмет на този договор;

**(7)** **ИЗПЪЛНИТЕЛЯТ** се задължава да информира **ВЪЗЛОЖИТЕЛЯ** за всички пречки, възникващи в хода на изпълнението на поръчаната работа, като може да иска от **ВЪЗЛОЖИТЕЛЯ** указания за отстраняването им;

**(8)** **ИЗПЪЛНИТЕЛЯТ** се задължава да информира своевременно **ВЪЗЛОЖИТЕЛЯ** за настъпването на обстоятелства, които могат да бъдат определени като непредвидени обстоятелства;

**(9)** Отговорността **на ИЗПЪЛНИТЕЛЯ** по договора е със срок до изтичане на гаранционните срокове за изпълнените СМР за отделните обекти.

**(10)** **ИЗПЪЛНИТЕЛЯТ** се задължава да сключи договор/договори за подизпълнение с посочените в офертата му подизпълнители, в срок от 7 работни дни от сключване на настоящия договор и да предостави оригинален екземпляр на ВЪЗЛОЖИТЕЛЯ в 3-дневен срок от сключването на съответния/те договор/договори за подизпълнение.

**(11)** При проверки на място от страна на **ВЪЗЛОЖИТЕЛЯ** и Националния доверителен екофонд (НДЕФ), **ИЗПЪЛНИТЕЛЯТ** се задължава да осигури присъствието на негов представител, както и да осигури: достъп до помещения, преглед на документи, свързани с изпълнението на възложените дейности;

**(12)** **ИЗПЪЛНИТЕЛЯТ** се задължава да изпълнява мерките и препоръките, съдържащи се в докладите от проверки на място;

**(13)** **ИЗПЪЛНИТЕЛЯТ** се задължава да информира в писмен вид **ВЪЗЛОЖИТЕЛЯ** за възникнали проблеми при изпълнението на обекта и за предприетите мерки за тяхното разрешаване;

**(14) ИЗПЪЛНИТЕЛЯТ** се задължава да поддържа точно и систематизирано деловодство, както и пълна и точна счетоводна и друга отчетна документация за извършените дейности, позволяваща да се установи дали разходите са действително направени във връзка с изпълнението на договора.

**(15) ИЗПЪЛНИТЕЛЯТ** се задължава да поддържа пълна документация относно извършването на възложената работа и да съхранява тази документация. В тази документация се включват всички документи, отразяващи приходи и разходи, както и опис, позволяващ детайлна проверка на документите, оправдаващи направени разходи.

1. **ГАРАНЦИЯ ЗА ИЗПЪЛНЕНИЕ**

**Чл. 9 (1)** За обезпечаване изпълнението на настоящия договор **ИЗПЪЛНИТЕЛЯТ** представя при сключването на договора гаранция за добро изпълнение в размер на 3 (три) % от цената на договора без ДДС, а именно………..

**(2)** Гаранцията се представя под формата на парична сума, внесена по банкова сметка на **ВЪЗЛОЖИТЕЛЯ,** или под формата на безусловна и неотменяема банкова гаранция, издадена в полза на **ВЪЗЛОЖИТЕЛЯ** от банка или клон на чуждестранна банка, които разполагат с писмено разрешение от БНБ за извършване на банкова дейност на територията на Република България със срок на валидност от 30 дни след изтичане на срока на договора. Оригиналът на гаранцията трябва да е предоставен на **ВЪЗЛОЖИТЕЛЯ** към момента на подписване на настоящия договор. Банковата гаранция трябва да съдържа задължение на банката - гарант да извърши плащане при първо писмено искане от бенефициента – **ВЪЗЛОЖИТЕЛЯ**, деклариращ, че услугите, предмет на настоящия договор, не са изпълнени съгласно неговите клаузи. Банковите разходи по откриването и обслужването на банковата гаранция са за сметка на **ИЗПЪЛНИТЕЛЯ**, а тези по евентуалното й усвояване – за сметка на **ВЪЗЛОЖИТЕЛЯ**.

**(3)** В случай, че възникне вероятност срокът на валидност на банковата гаранция да изтече преди приключване изпълнението на договора поради спиране на строежа или забава, **ИЗПЪЛНИТЕЛЯТ** е длъжен не по- късно от 10 работни дни преди изтичането на срока на валидност на банковата гаранция да удължи нейното действие. В противен случай, **ВЪЗЛОЖИТЕЛЯТ** усвоява сумите по гаранцията и ги задържа като гаранционен депозит за изпълнение на договора, съобразно условията на настоящия договор.Банковите реквизити на банковата сметка на **ВЪЗЛОЖИТЕЛЯ** за внасяне на паричната сума – гаранция за изпълнение са:

БАНКА: ТБ Инвестбанк АД

BIC код на банката: IORTBGSF

IBAN: BG37IORT73793300030000

**(4) ВЪЗЛОЖИТЕЛЯТ** освобождава гаранцията за изпълнение на договора в срок от 30 дни след прекратяването му, ако липсват основания за задържането й от страна на **ВЪЗЛОЖИТЕЛЯ. ВЪЗЛОЖИТЕЛЯТ** освобождава гаранцията в пълен размер при качествено, точно и съобразено с клаузите на този договор, Офертата и Техническото предложение на **ИЗПЪЛНИТЕЛЯ,** изпълнение на дейностите по чл. 1. При некачествено, неточно или несъобразено с клаузите на настоящия договор и приложенията към него изпълнение, **ВЪЗЛОЖИТЕЛЯТ** има право да пристъпи към упражняване на правата по гаранцията за изпълнение.

**(5)** В случай, че са налице условията за освобождаване на гаранцията по ал. 4, освобождаването й се извършва от **ВЪЗЛОЖИТЕЛЯ** чрез предаване оригинала на документа за учредяването й или чрез превеждане по сметка на **ИЗПЪЛНИТЕЛЯ,** когато гаранцията е парична сума. Гаранцията за изпълнение не се освобождава от **ВЪЗЛОЖИТЕЛЯ,** ако в процеса на изпълнение на договора е възникнал спор между страните относно неизпълнение на задълженията на **ИЗПЪЛНИТЕЛЯ** и въпросът е отнесен за решаване пред съд.

**(6) ВЪЗЛОЖИТЕЛЯТ** не дължи лихва за времето, през което сумата по гаранцията за изпълнение по ал.1 е престояла законосъобразно у него.

(7) Неустойките по договора могат да се удържат от гаранцията за изпълнение.

1. **ОТГОВОРНОСТИ И НЕУСТОЙКИ**

**Чл. 10 (1)** При неизпълнение на задължения по договора от страна на Изпълнителя, Възложителя има право да получи неустойка в размер на 0,5% от стойността за съответния обект по чл.2 (1).

**(2)** Сметка на **ВЪЗЛОЖИТЕЛЯ** за възстановяване на суми и неустойки

IBAN сметка: BG63 IORT 7379 3200 0300 01

BIC код на банката: IORTBGSF

Банка: ТБ Инвестбанк АД

Град/клон/офис: гр. Русе

**(3)** При разваляне на договора по реда на чл. 12, т. 3, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 30% от стойността на договора.

**Чл. 11.** Неустойката не лишава изправната страна от правото да търси обезщетение за вреди по общия ред.

1. **УСЛОВИЯ ЗА ПРЕКРАТЯВАНЕ НА ДОГОВОРА**

**Чл. 12.** Настоящият договор може да бъде прекратен:

**1.** с изпълнение на задачите, предвидени в чл. 1;

**2.** по взаимно писмено съгласие на страните, изразено писмено;

**3.** едностранно от ВЪЗЛОЖИТЕЛЯ, по реда на чл. 87 от ЗЗД при неизпълнение на задълженията на ИЗПЪЛНИТЕЛЯ, съгласно уговореното;

**4.** при обективна невиновна невъзможност за изпълнение.

1. **НЕПРЕДВИДЕНИ ОБСТОЯТЕЛСТВА**

**Чл. 13.** **(1)** Страните не отговарят една спрямо друга за неизпълнение или неточно изпълнение на свое задължение в резултат на настъпили събития, които могат да бъдат определени като непредвидени обстоятелства, в това число и за причинените от това неизпълнение вреди.

**(2)** Предходната алинея не се прилага за права или задължения на страните, които е трябвало да възникнат или да бъдат изпълнени преди настъпване на непредвидените обстоятелства.

1. **СЪОБЩЕНИЯ**

**Чл. 14. (1)** Всички съобщения, свързани с изпълнението на настоящия договор са валидни, ако са направени в писмена форма и са подписани от упълномощените лица.

**(2)** Валидни адреси и данни на страните са:

За Възложителя: гр. Русе, 7000, пл. Свобода 6, e-mail: [mayor@ruse-bg.eu](mailto:mayor@ruse-bg.eu), тел.: 082/826 100, 082/881 802, факс: 082/834 413

За Изпълнителя: ……………………………………………………………………………

**(3)** При промяна на горните данни съответната страна е длъжна да уведоми другата в тридневен срок от промяната.

1. **КОНФИДЕНЦИАЛНОСТ**

**Чл. 15. ИЗПЪЛНИТЕЛЯТ** и **ВЪЗЛОЖИТЕЛЯТ** третират като конфиденциална всяка информация, получена при и/или по повод изпълнението на договора.

**Чл. 16. ИЗПЪЛНИТЕЛЯТ** няма право без предварителното писмено съгласие на **ВЪЗЛОЖИТЕЛЯ** да разкрива по какъвто и да е начин информация, свързана с изпълнението на договора, на когото и да е, освен пред своите служители. Разкриването на информация пред такъв служител се осъществява само в необходимата степен за целите на изпълнението на договора.

**Чл. 17.** ВЪЗЛОЖИТЕЛЯТ гарантира конфиденциалност при използването на предоставени от ИЗПЪЛНИТЕЛЯ документи и материали по договора, като не ги предоставя на трети лица, освен в случаите предвидени в нормативните актове.

1. **ПРОВЕРКИ И ОДИТ ОТ НДЕФ**

**Чл. 18. (1) ИЗПЪЛНИТЕЛЯТ** се задължава да разреши на представители на НДЕФ да проверяват чрез изследване на документите или чрез инспекции на място изпълнението на договора и да осъществяват пълен одит, ако е необходимо, на счетоводните документи, сметките и всякакви други документи, които имат отношение към финансирането на проекта. Тези проверки могат да стават в срок до пет години след окончателното плащане.

**(2)** Освен това, **ИЗПЪЛНИТЕЛЯТ** се задължава да разрешава на НДЕФ да осъществява проверки и инспекции на място в съответствие с процедурите, предвидени в договора за финансиране, сключен с НДЕФ..

**(3)** За тази цел **ИЗПЪЛНИТЕЛЯТ** се задължава да дава достъп на НДЕФ до персонала или представителите си на обектите си и на местата, в които се изпълнява договорът, включително и до информационната си система, както и до всички документи и база-данни, касаещи техническото и финансово управление на проекта и да предприема всички необходими стъпки за улесняване на тяхната работа. Достъпът за представителите на НДЕФ се предоставя на базата на поверителността по отношение на трети страни, без това да накърнява задълженията по публичното право, предмет на което са те. Документите трябва да бъдат лесно достъпни и подредени така, че да улесняват изследването им и **ИЗПЪЛНИТЕЛЯТ** трябва да информира **ВЪЗЛОЖИТЕЛЯ** за точното им местоположение.

**(4) ИЗПЪЛНИТЕЛЯТ** гарантира, че правата на НДЕФ да осъществяват одити и проверки ще се прилагат при същите условия и според същите правила, изложени тук, и по отношение на всеки подизпълнител или друга страна, възползваща се от средствата от НДЕФ.

1. **ОБЩИ РАЗПОРЕДБИ**

**Чл. 19.** Споровете по тълкуването и изпълнението на настоящия договор ще се решават доброволно между страните, а при непостигане на съгласие – по съдебен ред.

**Чл. 20.** Изменения и допълнения на този договор не могат да се правят, освен в случаите на чл. 43, ал. 2 от Закона за обществените поръчки.

**Чл. 21.** За целите на настоящия договор, страните се споразумяха, че под понятието “непредвидени обстоятелства”, ще разбират обстоятелства включително от извънреден характер, възникнали след сключването на договора, независимо от волята на страните, които не са могли да бъдат предвидени и правят невъзможно изпълнението при договорените условия.

**Чл. 22.** За неуредените в настоящия договор въпроси се прилагат разпоредбите на действащото българско законодателство.

Настоящият договор се състави и подписа в три еднообразни екземпляра – два за **ВЪЗЛОЖИТЕЛЯ** и един за **ИЗПЪЛНИТЕЛЯ**.

Неразделна част от настоящия договор са:

1. Оферта на **ИЗПЪЛНИТЕЛЯ;**
2. Техническо предложение;
3. Ценово предложение на **ИЗПЪЛНИТЕЛЯ;**
4. Техническа спецификация.

**ВЪЗЛОЖИТЕЛ: ИЗПЪЛНИТЕЛ:**

**ПЛАМЕН СТОИЛОВ**

*Кмет на Община Русе*

**САБИНА МИНКОВСКА**

*Началник отдел „ФС“*